CELEX: 62013CN0173
Language: mt
Date: 2013-04-09 00:00:00
Title: Kawża C-173/13: Talba għal deċiżjoni preliminari mressqa mill-Cour administrative d’appel de Lyon (Franza) fid- 9 ta’ April 2013 — Maurice Leone, Blandine Leone vs Garde des Sceaux, Ministre de la Justice, Caisse nationale de retraite des agents des collectivités locales

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/20
            
         Talba għal deċiżjoni preliminari mressqa mill-Cour administrative d’appel de Lyon (Franza) fid-9 ta’ April 2013 — Maurice Leone, Blandine Leone vs Garde des Sceaux, Ministre de la Justice, Caisse nationale de retraite des agents des collectivités locales
   (Kawża C-173/13)
   2013/C 171/40
   Lingwa tal-kawża: il-Franċiż
   
      Qorti tar-rinviju
   
   Cour administrative d’appel de Lyon
   
      Partijiet fil-kawża prinċipali
   
   
      Rikorrenti: Maurice Leone, Blandine Leone
   
      Konvenuti: Garde des Sceaux, Ministre de la Justice, Caisse nationale de retraite des agents des collectivités locales
   
      Domandi preliminari
   
   
               (1)
            
            
               Id-dispożizzjonijiet flimkien tal-Artikolu L.24 u tal-Artikolu R.37 tal-Code des pensions civiles et militaires de retraites [Kodiċi dwar il-pensjonijiet tal-irtirar ċivili u militari] kif jirriżultaw mill-applikazzjoni tal-Liġi finanzjarja rettifikattiva għall-2004, Nru 2004-1485, tat-30 ta’ Diċembru 2004, u mid-Digriet Nru 2005-449, tal-10 ta’ Mejju 2005, jistgħu jitqiesu bħala li jagħtu lok għal diskriminazzjoni indiretta bejn l-irġiel u n-nisa fis-sens tal-Artikolu 157 tat-Trattat dwar il-Funzjonament tal-Unjoni Ewropea?
            
         
               (2)
            
            
               Id-dispożizzjonijiet tal-Artikolu 15 tad-Digriet 2003-1306, tas-26 ta’ Diċembru 2003, dwar l-iskema tal-irtirar tal-uffiċjali affiljati mal-Caisse nationale de retraites des agents des collectivités locales jistgħu jitqiesu bħala li jagħtu lok għal diskriminazzjoni indiretta bejn l-irġiel u n-nisa fis-sens tal-Artikolu 157 tat-Trattat dwar il-Funzjonament tal-Unjoni Ewropea?
            
         
               (3)
            
            
               Fil-każ ta’ risposta pożittiva għal waħda mill-ewwel żewġ domandi, tali diskriminazzjoni indiretta hija ġustifikabbli fid-dawl tad-dispożizzjonijiet tal-Artikolu 157(4) tat-Trattat dwar il-Funzjonament tal-Unjoni Ewropea?